# Rex Harrison

Sir Reginald Carey Harrison, conegut artísticament com a Rex Harrison (Huyton, Lancashire, 5 de març de 1908 − Nova York, 2 de juny de 1990), va ser un actor de teatre i de cinema anglès.
Va iniciar la seva carrera al teatre (que continuà fins a la seva mort) l'any 1924 i va debutar al cinema l'any 1930, treballant en els dos àmbits tant a Anglaterra com als Estats Units. Va interpretar molts rols de comèdia però també dramàtics, sent recordat per papers com el del professor Higgins a My Fair Lady (que va interpretar tant al teatre com al cinema i pel que va guanyar un premi Tony i un Oscar), el de papa Juli II a The Agony and the Ecstasy, el de Juli Cèsar a Cleopatra o el del fantasma del capità Gregg a El fantasma i la senyora Muir. També va obtenir un altre premi Tony pel seu paper d'Enric VIII a l'obra de teatre Anne of the Thousand Days.

## Biografia

Va néixer a Huyton (Knowsley), paratge que llavors formava part de Lancashire, a prop de Liverpool. Es va educar en el Liverpool College. La seva primera aparició en un escenari es va produir el 1924, amb 16 anys, a Liverpool. La seva carrera es va veure interrompuda per la Segona Guerra Mundial, durant la qual va servir en la Royal Air Force.
Va aparèixer en diversos escenaris d'Anglaterra, i a Broadway.
El seu èxit interpretatiu més gran en el cinema va ser com el professor Henry Higgins a la pel·lícula My Fair Lady, adaptació del musical basat en l'obra de Bernard Shaw, Pygmalion, on compartia pantalla al costat de Audrey Hepburn. Ambdós van aconseguir personatges carregats de força i expressivitat, i la tasca de Rex Harrison es va veure premiada amb un 'Oscar' de l'Acadèmia. Ja havia guanyat dos Premis Tony: el primer el 1949 per Anna i el rei de Siam on interpretava Enric VIII i el segon el 1957 per la versió teatral de My Fair Lady, l'èxit del qual va propiciar la versió al cinema.
Altres de les seves interpretacions memorables per a la pantalla gran van ser a El fantasma i la senyora Muir, Doctor Dolittle, The Agony and the Ecstasy (on encarnava el papa Juli II, mecenes de Miquel Àngel) i Cleòpatra on interpretava un magnífic Juli Cèsar.
Va ser nominat a l'Oscar el 1964 per Cleòpatra i l'any següent per My Fair Lady, premi que en aquesta ocasió va guanyar.
El 1969 va rodar una atrevida tragicomèdia de temàtica gai: oL'escala dirigida per Stanley Donen. Amb Richard Burton, va interpretar una parella de perruquers homosexuals, embolicats en situacions desagradables en ser acusats d'escàndol a la moral. Aquesta pel·lícula no es va poder estrenar a Espanya fins a 1976 i va tenir limitada difusió, en part entorpida per la vídua de Burton; el 2011 ha estat recuperada .
Va estar casat 6 vegades, segons la següent cronologia:
* Colette Thomas -actriu francesa de teatre- (1934-1942), (un fill, l'actor/cantant Noel Harrison)
* Lilli Palmer -actriu- (1943-1957), (un fill, el novel·lista/guionista Carey Harrison)
* Kay Kendall -actriu- (1957-1959)
* Rachel Roberts -actriu- (1962-1971)
* Elizabeth Harris (1971-1975), (tres fillastres: Damian Harris Jared Harris i Jamie Harris)
* Mercia Tinker (1978-1990)

## Filmografia

* 1930: The Great Game de Jack Raymond: George
* 1930: School for Scandal de Maurice Elvey: no surt als crèdits
* 1936: Men Are Not Gods de Walter Reisch: Tommy Stapleton
* 1937: Storm in a Teacupde Ian Dalrymple i Victor Saville: Frank Burdon
* 1938: Sidewalks of London de Tim Whelan: Harley Prentiss
* 1938: The Citadel de King Vidor: Dr. Lawford
* 1939: The Silent Battle de Herbert Mason: Jacques Sauvin
* 1939: Over the Moon de Thornton Freeland: Dr. Freddie Jarvis
* 1940: Ten Days in Paris de Tim Whelan: Bob Stevens
* 1940: Night Train to Munich de Carol Reed: Gus Bennett
* 1941: Major Barbara de Gabriel Pascal: Adolphus Cusins
* 1945: L'esperit burleta (Blithe Spirit) de David Lean: Charles Condomine
* 1945: I Live in Grosvenor Square de Herbert Wilcox: Major David Bruce
* 1945: The Rake's Progress de Sidney Gilliat: Vivian Kenway
* 1946: Anna i el rei de Siam (Anna and the King of Siam) de John Cromwell: el rei
* 1947: El fantasma i la senyora Muir (The Ghost and Mrs. Muir) de Joseph Mankiewicz: capità Gregg
* 1947: The Foxes of Harrow de John M. Stahl: Stephen Fox
* 1948: Escape de Joseph L. Mankiewicz: Matt Denant
* 1948: Unfaithfully yours de Preston Sturges: Sir Alfred De Carter
* 1951: The Long Dark Hall de Reginald Beck i Anthony Bushell: Arthur Groome
* 1952: The Four Poster de Irving Reis: John Edwards
* 1954: El rei Ricard i els croats (King Richard and the Crusaders) de David Butler: Saladí
* 1955: The Constant Husband de Sidney Gilliat: William Egerton
* 1958: The Reluctant Debutante de Vincente Minnelli: Jimmy Broadbent
* 1960: Midnight Lace de David Miller: Anthony 'Tony' Preston
* 1962: L'últim xantatge (The Happy Thieves) de George Marshall: Jimmy Bourne
* 1963: Cleopatra, de Joseph Mankiewicz: Juli Cèsar
* 1964: My Fair Lady de George Cukor: professor Henry Higgins
* 1964: The Yellow Rolls-Royce d'Anthony Asquith: el marquès de Frinton
* 1965: El turment i l'èxtasi (The Agony and the Ecstasy) de Carol Reed: el papa Juli II
* 1967: Dones a Venècia (The Honey Pot) de Joseph Mankiewicz: Cecil Fox
* 1967: Doctor Dolittle de Richard Fleischer: el doctor Dolittle
* 1968: A Flea in Her Ear de Jacques Charon: Victor Chandebisse / Poche
* 1969: L'escala (The Staircase) de Stanley Donen: Charles Dyer
* 1977: El príncep i el captaire (Crossed Swords) de Richard Fleischer: el duc de Norfolk
* 1979: Ashanti de Richard Fleischer: Brian Walker
* 1979: La màscara de ferro (The Fifth Musketeer) de Ken Annakin: Colbert
* 1982: A Time to Die de Matt Cimber: Van Osten

## Premis i nominacions

| Any | Categoria | Pel·lícula | Resultat |
| 1964 | Oscar al millor actor | Cleopatra | Candidat |
| 1964 | Globus d'Or al millor actor dramàtic | Cleopatra | Candidat |
| 1965 | Oscar al millor actor | My Fair Lady | Guanyador |
| 1965 | Globus d'Or al millor actor musical o còmic | My Fair Lady | Guanyador |
| 1966 | BAFTA al millor actor britànic | My Fair Lady | Candidat |
| 1966 | Globus d'Or al millor actor dramàtic | El turment i l'èxtasi | Candidat |
| 1968 | Globus d'Or al millor actor musical o còmic | Doctor Dolittle | Candidat |

## Enllaços externs

* Rex Harrison a l'Screenonline del British Film Institute (anglès)